Látogatás Bűvösvölgybe
HomeHíreink2014-2015 tanév HíreiLátogatás Bűvösvölgybe
2015 március 23-án az Eötvös iskola ötödikesei látogatást tettek Bűvösvölgybe.
Bűvösvölgy Magyarország első médiaértés-oktató központja, amelyet a Nemzeti Média- és Hírközlési Hatóság hozott létre Budapesten. A központ feladata, hogy megtanítsa a magyar gyerekeknek, hogyan használják tudatosabban és biztonságosabban a médiát.
A tanulók egész nap stúdiókban, kisebb csoportokban dolgoztak. Forgattak filmet, szerepeltek híradósként, szerkesztettek újságot, reklámfilmet vettek fel, rádióműsort készítettek. Animátorok segítették a gyerekeket az ötleteik megvalósításában, melyhez használhatták a központ egyedülálló eszközparkját.
A nap végén megnézhették a vetítőteremben a legjobban sikerült produktumokat.
Hatalmas élményt jelentett mindenkinek, hogy tapasztalhatta milyen a médiában folyó munka, s bepillanthatott a kulisszák mögé.
„Mindannyian mások vagyunk.” Iskolánkban az idén is megrendeztük az Egészségnapot, melyre november 27-én délelőtt került sor. Számos, az egészségmegőrzéshez kacsolódó programmal készültünk meghívott előadóinkkal együtt. A napot Dr. Kováts Anikó iskolaorvos nyitotta meg. Napi mottónk: […]